Algofobiya
Algofobiya yoki algiofobiya — bu ogʻriqdan qoʻrqadigan shaxslarda uchraydigan fobiya turlaridan biridir. Ogʻriqdan gʻayritabiiy va doimiy qoʻrquv boʻlib, ushbu qoʻrquv oddiy odam his qiluvchi qoʻrquvdan anchagina kuchliroqdir. Fobiyaning ushbu turini xulq-atvor terapiyasi va tashvishlanishga qarshi dorilar bilan davolash mumkin. Bu atama grekcha: ἄλγος , álgos, „ogʻriq“ va φόβος , phóbos, „qoʻrquv“ soʻzlaridan olingan. Xulq-atvor sozligi boʻyicha psixolog Sabino Mettaning soʻzlariga koʻra, fobik reaksiya oʻrganilgan xatti-harakatlar majmuasidir. Doʻstlarning turli kasalliklari va ogʻriqlari haqida eshitadigan keksa odam bunday reaksiyaning keng tarqalgan namunasi boʻlib kelishi mumkin. Bu odam muammolarni oldindan koʻra boshlaydi va ular bilan biror narsa sodir boʻlishidan oldin natijalarni boshdan kechiradi. Ushbu muammoga duch kelgan odamlarda, ehtimol, hyperalgesia (talaffuzi: giperalgeziya) mavjud boʻlishi mumkin. Ogʻriqdan qoʻrqish boʻyicha soʻrov (hozirda FPQ-III), ruhiy salomatlikni tekshirish vositasi boʻlib, oʻtmishda algofobiyani tekshirish uchun qoʻllangan.